text: Aftur í ár letur Atlantic Airways 100.000 krónur gjøgnum stuðulsskipanina Listaflog. Stuðulsskipanin, sum varð sett á stovn í sambandi við, at flogfør og tyrlur fingu nøvn eftir mætum føroyskum listafólkum, letur hvørt ár fíggjarligan stuðul til føroysk listafólk og/ella listaverkætlanir.
text: #000004
text: - Helena er ein evnarík, ung kvinna, sum í seinastuni hevur fingið nógva viðurkenning bæði uttanlands og her heima í Føroyum. Helena er ein serstøk føroysk rødd við einum altjóða úttrykki. Í sínum tónleiki torir hon eisini at vera viðbrekin og erlig, og hetta er ein sentralur partur av tekstunum hjá henni, sigur stuðulsnevndin m.a. í grundgevingini fyri, hví júst Brimheim skal fáa Listaflog 2023.
text: #000006
text: - Sum tónleikari setir hon sær greið mál, og vit vilja við Listaflogi fegin stuðla, at tað kann lata seg gera at røkka nøkur av málunum og uppaftur longur út við tónleikinum.
text: #000007
text: - Eg eri bara so ómetaliga takksom fyri at fáa Listaflog-stuðulin. Eg eri komin eitt stað í míni yrkisleið beint nú, har eg upplivi stóra undirtøku, men pengarnir eru ikki ordiliga fylgdir við enn. Tað kann vera torført at fáa alt til at hanga saman fíggjarliga, serliga tá ein hevur so stórar listarligar ambitiónir, sum eg havi, sigur Helena.
text: #000009